Det har tidligere været kutymen, at finansielle virksomheder har håndteret deres outsourcingarrangementer i Excel mv. De nye outsourcingregler medfører dog langt flere krav til hvert enkelt outsourcingarrangement - også arrangementer der ikke er vigtige eller kritiske.Herunder gælder også skærpede krav til dokumentation af alle vurderinger, I foretager, samt at I skal kunne udlevere oplysninger fra jeres nye register i elektronisk læsbar form til Finanstilsynet. Læs retningslinjerne for outsourcing, der afspejler EBAs guidelines. Samtidig er det blevet tydeligt, at I skal føre mere aktivt kontrol med jeres leverandører - både for at overholde outsourcingreglerne og GDPR. Langt de fleste brugere oplever, at muligheden for at dokumentere, registrere og monitorere outsourcingarrangementer bliver mindre komplekst og mere korrekt, når de vælger at få systemunderstøttelse til deres håndtering af outsourcingarrangementer. Herudover sikrer I, at I let kan rykke arrangementer, hvis der sker ændringer i jeres organisation, og at hele organisationen kan samarbejde om de enkelte arrangementer. Eksempelvis er det ofte nødvendigt at procurement, risk, IT-sikkerhed, jura mv. er involveret i processen.